लोगों ने कहा- सेंसर बोर्ड को शर्म आनी चाहिए, इसे पास कैसे कर दिया
Christopher Nolan Oppenheimer Movie Sex Scene Controversy  इसी बीच फिल्म में दिखाया गया एक इंटीमेट सीन कॉन्ट्रोवर्सी में है। ट्विटर पर कई यूजर्स इस सीन की आलोचना कर रहे हैं।
क्रिस्टोफर नोलन की फिल्म 'ओपेनहाइमर' में इंटिमेट सीन के दौरान भगवत गीता दिखाने पर विवाद शुरू हो गया है। दरअसल, फिल्म के एक इंटिमेट सीन में लीड एक्टर सिलियन मर्फी भगवत् गीता पढ़ते नजर आ रहे हैं।
इस सीन पर लोगों ने आपत्ति जताई है। सोशल मीडिया पर कुछ यूजर्स का कहना है कि यह सीन बेहद आपत्तिजनक है। यह हमारे धार्मिक ग्रंथों का अपमान है। वहीं कुछ यूजर्स ने भारतीय सेंसर बोर्ड को इसका जिम्मेदार ठहराया। उनका कहना है कि सेंसर बोर्ड ने इसे सिनेमाघरों में रिलीज करने की अनुमति कैसे दे दी। बोर्ड के मेंबर्स को शर्म आनी चाहिए।
अब देखिए फिल्म का वह सीन जिस पर विवाद है...
यूजर्स बोले- इस सीन की क्या जरूरत थी
एक यूजर ने लिखा, ‘इस तरह के इंटिमेट सीन की क्या जरूरत थी? जहां फ्लोरेंस गीता पकड़े हुए हैं और सिलियन उसे पढ़ रहे हैं? ओपेनहाइमर कमाल की फिल्म है पर यह सीन देखकर मैं बहुत निराश हुआ।’
एक अन्य यूजर ने कमेंट किया, ‘ओपेनहाइमर के एक सीन में एक न्यूड लड़की गीता लेकर आती है और फिर ओपेनहाइमर उसे इंटीमेट सीन के दौरान पढ़ते हैं। मेरी नजर में यह बहुत ही अपमानजनक है।’
कुछ यूजर्स ने कहा, ‘इस सीन को पास करने पर इंडियन सेंसर बोर्ड को शर्म आनी चाहिए। पश्चिम के विकृत लोग हमेशा ही हिंदू ग्रंथों का शोषण करते हैं।’
किरदार की तैयारी के लिए सिलियन ने पढ़ी थी गीता
इससे पहले फिल्म क्रिटिक सुचित्रा त्यागी को दिए एक इंटरव्यू में सिलियन ने भगवत गीता का जिक्र किया था। उन्होंने कहा था, ‘मैंने इस किरदार की तैयारी के लिए भगवत गीता पढ़ी थी। मुझे यह बहुत ही इंस्पायरिंग लगी थी।
मेकर्स ने रियल लाइफ से लिया रिफ्रेंस
यह फिल्म साइंटिस्ट जे रॉबर्ट ओपेनहाइमर की लाइफ पर बेस्ड है। ओपेनहाइमर को हिंदू महाकाव्य में काफी इंट्रेस्ट था। ऐसे में रियल लाइफ रिफ्रेंस लेते हुए डायरेक्टर ने फिल्म में भगवत गीता कोट्स काे भी शामिल किया है।
MI-7 से ज्यादा है फर्स्ट डे कलेक्शन 
दूसरी तरफ इस फिल्म ने पहले दिन 13 करोड़ रुपए का कलेक्शन किया है। इसके साथ ही इसने हाल ही में रिलीज हुई टॉम क्रूज स्टारर ‘मिशन इम्पॉसिबल 7’ के पहले दिन की कमाई का रिकॉर्ड तोड़ दिया है। MI-7 ने पहले दिन 12.50 करोड़ रुपए का कलेक्शन किया था।
ओपेनहाइमर के साथ ही रिलीज हुई फिल्म ‘बार्बी’ ओपनिंग डे पर मात्र 5 करोड़ का ही कलेक्शन कर पाई। फिल्म में एक्टर सिलियन मर्फी ने साइंटिस्ट जे. रॉबर्ट ओपेनहाइमर का लीड रोल प्ले किया है। उनके अलावा एमिली ब्लंट, फ्लोरेंस पग और रॉबर्ट डाउनी जूनियर जैसे एक्टर्स भी अहम किरदार निभा रहे हैं।